අම්බලන්ගොඩ දේවානන්ද විදුහලෙන් උසස් විභාගයට පෙනී සිට නිවසට යමින් සිටි පාසල් සිසුවෙකු අම්බලන්ගොඩ දුම්රිය ස්ථානය අසලදී පෙරේදා සවස 3.00ට පමණ පිහි පහරකට ලක්ව බරපතල තුවාල ලබා බළපිටිය මූලික රෝහලට ඇතුලත් කළ බව අම්බලන්ගොඩ පොලීසිය පවසයි.මෙසේ බරපතල තුවාල ලබා බළපිටිය මූලික රෝහලේ ප්‍රතිකාර ලබමින් සිටින්නේ අම්බලන්ගොඩ තල්ගස්ගොඩ පදිංචි ඊ.පී. මලීෂ සිල්වා (අවුරුදු 18) නමැති උසස් පෙළ පාසල් සිසුවෙකි.විදුහලෙන් සිංහල විෂයට පිළිතුරු ලියා ඥාති සහෝදරයෙකු සමඟ නිවසට යාමට අම්බලන්ගොඩ දුම්රිය පොළ අසල නතර කර තිබූ යතුරු පැදියට ගොඩ වීමට උත්සාහ ගන්නා අවස්ථාවේ පිටුපසින් පැමිණි තරුණයන් දෙදෙනාගෙන් එක් අයෙකු මලීෂ ශිෂ්‍යයා අල්ලාගෙන සිටියදී අනෙක් තරුණයා පපුවට සහ පිහියෙන් ඇන පලා ගොස් ඇති බව පොලීසිය පවසයි.මෙම සිද්ධියට සම්බන්ධ සැකකරුවන් දෙදෙනාගෙන් පිහියෙන් ඇනීමේදී අල්ලාගෙන සිටි සැකකරු පෙරේදා රාත්‍රීයේම අත්අඩංගුවට ගත් බව පොලීසිය පවසයි.